Document ID: /roh_data/filtered/fineweb-2-filterrobots_roh.jsonl.gz/47768

Il Cussegl naziunal vul reducir la vegliadetgna da votar da 18 sin 16 onns. La Chombra gronda ha approvà in’iniziativa parlamentara dals Verds. Giuvenils s'interessian fitg per la politica ed il dumber da persunas cun dretg da votar sur 50 onns s’augmentia pli e pli, uschia l’argument.
Fin uss datti la vegliadetgna da votar cun 16 onns be en il chantun Glaruna sin plaun communal e chantunal. -Sco proxim decida la Cumissiun d’instituziun politicas dal Cussegl dals chantuns davart l’iniziativa.